මාහාචාර්ය තුමා පවසන පරිදි "දැන් වෘකයා මැරිලා , උඹට මොකටද පොරවක් " යයි පවසා දඩයක් කාරයාගෙන් පොරව උදුරා ඔහුව නිරායුධ කරනවද නැතහොත් ඔහුගේ සහ කැලයේ ගමන කරන සියල්ලගේ හිත සුව පිණිස කැලය ආරක්‍ෂිත වනතෙක් ඔහුට පොරවේ භාරකාරීත්වය පවරනවාද යන්න ජනතාව විසින් තීරණය කල යුතුය.මහාචාර්ය වරයාගේ කුමාරතුංග මහත්මිය ගැන ප්‍රකාශයද ඉතාමත් හාස්‍ය ජනකය.ඇය පාලනයේ සිටි කාලයේ විපක්ෂය වුයේ දැනට විධායක ජනාධිපති ක්‍රමය අහෝසි කරන්නැයි මොරදෙන විපක්ෂයම වන අතර එහිදී ඇයට සත්‍ය උවමනාවක් තිබුනේ නම් තුනෙන් දෙකක බලය නොමැතිව උවද පක්ෂ විපක්ෂ සියල්ලන්ගේ කැමැත්ත සහිතව විධායක ජනාධිපති ක රම අහෝසි කරන්නට තිබුණි.විධායක ජනාධිපති ක්‍රමය හා එහි පලවිපාක ගැන අදහස් පලකිරීමේදී මාහාචාර්ය වරයාගේ අදහස කොතරම් දුරට සදාචාරාත්මකදැයි විමතියක් පන නගී.